EkBass/fiwiki-20250220-pages-articles huggingface dataset:
Peugeot Expert

Peugeot Expert on Peugeot’n vuodesta 1995 lähtien valmistama paketti- ja tila- automalli. Sen lähes identtiset sisarmallit ovat alusta alkaen olleet Citroën Jumpy ja Fiat Scudo, toisesta sukupolvesta lähtien myös Toyota Proace, kolmannessa sukupolvessa lisäksi Opel Vivaro. Mallistossa Expert sijoittuu pienemmän Partnerin ja suuremman Boxerin väliin. == Peugeot Expert I (1995–2006) == Ensimmäisen sukupolven Expert esiteltiin vuonna 1995 sisarmalliksi vuotta aiemmin markkinoille tulleelle Citroën Jumpylle. Seuraavana vuonna esiteltiin lisäksi Fiat Scudo. Autot perustuvat samalle pohjalevylle kuin PSA-konsernin ja Fiatin yhteistyössä kehittämät Eurovan- tila-autot (Citroën Evasion, Peugeot 806, Fiat Ulysse, Lancia Zeta). Kaikki kolme sisarmallia uudistettiin vuonna 2004 uusilla ajovaloilla, puskureilla ja etusäleiköllä. == Peugeot Expert II (2007–2016) == Toisen sukupolven Expert esiteltiin vuoden 2007 alussa. Sen tila-autoversio on nimeltään Expert Tepee. Vuonna 2012 Expertin, Jumpyn ja Scudon sisarmalliksi esiteltiin Toyota Proace, joka korvasi Hiacen Euroopan markkinoilla. Vuoden 2012 Euro NCAP -kolaritestistä Expert sai tulokseksi kolme tähteä viidestä. Vuonna 2012 lähinnä keulan ilmettä uudistettiin. == Peugeot Expert III (2016–) == Kolmannen sukupolven mallistosta esiteltiin ensimmäisenä Peugeot Traveller -nimen saanut tila-autoversio Geneven autonäyttelyssä keväällä 2016. Jumpyn tila-automallin nimi on puolestaan Citroën Spacetourer. Expertin valmistus alkoi keväällä 2016. Fiat Scudon valmistus ei enää jatkunut, vaan sen korvasi Fiat Talento, joka oli Opel Vivaron, Renault Traficin ja Nissan NV300:n sisarmalli. Vuonna 2019 esitelty kolmannen sukupolven Opel Vivaro on Expertin, Jumpyn ja Proacen sisarmalli, eikä enää perustu Renault Traficiin. Tämä oli seurausta Opelin siirtymisestä General Motorsilta PSA-konsernin omistukseen, jolloin päättyi myös valmistajan yhteistyöhanke pakettiautojen kehityksestä Renault’n kanssa. Fiat Scudo palasi takaisin mallistoon vuonna 2022, ja on jälleen lähes identtinen Expertin sekä muiden sisarmalliensa kanssa. Vuoden 2015 Euro NCAP -kolaritestistä Peugeot Traveller sai tulokseksi täydet viisi tähteä. == Lähteet == == Aiheesta muualla == Expert Luokka:Pakettiautot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Fiat Scudo

Fiat Scudo on Fiatin vuosina 1996–2016 ja uudelleen vuodesta 2022 lähtien valmistama paketti- ja tila-automalli. Sen lähes identtiset sisarmallit ovat alusta alkaen olleet Citroën Jumpy ja Peugeot Expert, toisesta sukupolvesta lähtien myös Toyota Proace, kolmannessa sukupolvessa lisäksi Opel Vivaro. Scudo sijoittuu mallistossa pienemmän Fiat Doblòn ja suuremman Ducaton väliin. Vuosina 2016–2020 mallistossa oli Scudon tilalla Fiat Talento, joka oli uudelleennimetty Renault Trafic. == Fiat Scudo I (1996–2006) == Ensimmäisen sukupolven Scudo esiteltiin vuonna 1996 sisarmalliksi jo aiemmin markkinoille tulleille Citroën Jumpylle ja Peugeot Expertille. Autot perustuvat samalle pohjalevylle kuin PSA-konsernin ja Fiatin yhteistyössä kehittämät Eurovan- tila-autot (Citroën Evasion, Peugeot 806, Fiat Ulysse, Lancia Zeta).vasen|pienoiskuva|Ensimmäisen sukupolven facelift-malli.Kaikki kolme sisarmallia kokivat vuonna 2004 kasvojenkohotuksen, jossa erityisesti keulan ilmettä uudistettiin uusilla ajovaloilla, puskurilla ja etusäleiköllä. == Fiat Scudo II (2007–2016) == Toisen sukupolven Scudo esiteltiin vuoden 2007 alussa. Vuonna 2012 Scudon, Jumpyn ja Expertin sisarmalliksi esiteltiin Toyota Proace, joka korvasi Hiacen Euroopan markkinoilla. Vuoden 2012 Euro NCAP -kolaritestistä Scudo sai tulokseksi kolme tähteä viidestä. == Fiat Scudo III (2022–) == Vuonna 2022 markkinoille tullut, Fiat Talenton korvannut kolmannen sukupolven Scudo on jälleen perustaltaan sama auto kuin Citroën Jumpy, Peugeot Expert ja Toyota Proace. Neljäs sisarmalli on Opel Vivaro. Scudon tila- automalli tunnetaan nimellä Fiat Ulysse. == Lähteet == == Aiheesta muualla == * Scudo Fiat Professionalin kotisivuilla Scudo Luokka:Pakettiautot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Suomirokkia 13

__NOTOC__ Suomirokkia 13 (20 sinivalkoista rockhittiä!) on samannimisen, Poko Rekordsin julkaiseman, kokoelmalevysarjan 13. osa. Se julkaistiin 18. kesäkuuta 2008. Kokoelma-CD:n mukana tuli ensimmäistä kertaa karaoke-DVD. == Kappaleet == === CD === # Chisu: # Yö: # Jenni Vartiainen: # Herra Ylppö & Ihmiset: # Kauko Röyhkä & Riku Mattila: # Ismo Alanko Teholla: # Antti Kleemola: # Stella: # Siiri Nordin: # Jippu: # Matti Johannes Koivu: # Musta Joutsen: # 51 Koodia: # Mokoma: # Popeda: # Iskias: # Sielun Veljet: # Freud Marx Engels & Jung: # Haloo Helsinki!: # Nightwish feat. Jonsu: === Karaoke- DVD === # Eppu Normaali: Murheellisten laulujen maa # J. Karjalainen: Hän # Popeda: Matkalla Alabamaan # Hassisen Kone: Rappiolla # Popeda: Sukset (vaikeata tämä hiihtäminen) # Lauri Tähkä ja Elonkerjuu: Pauhaava sydän # Juice Leskinen: Elämässä pitää olla runkkua # Freeman: Ajetaan tandemilla # Kolmas Nainen: Äiti pojastaan pappia toivoi # Eppu Normaali: Urheiluhullu # J. Karjalainen: Doris # Juliet Jonesin Sydän: Miksi naiset aina rakastuvat renttuihin == Katso myös == * Suomirokkia-sarjan muut julkaisut Luokka:Vuoden 2008 kokoelma-albumit Luokka:Suomirokkia-sarjan albumit
Armand Gaétan Razafindratandra

Armand Gaétan Razafindratandra (7. elokuuta 1925 – 9. tammikuuta 2010) oli madagaskarilainen roomalaiskatolinen arkkipiispa ja yksi kirkon kardinaaleista. Hänet vihki papiksi Victor Alphonse Marie Sartre 27. heinäkuuta 1954, ja hänet nimitettiin Majungan hiippakunnan (vuodesta 1989 Mahajanga) piispaksi 27. huhtikuuta 1978. Piispaksi vihkiminen tapahtui 2. heinäkuuta. Pääkonsekraattorina toimi Victor Razafimahatratra, jota avustivat Albert Joseph Tsiahoana ja Francesco Vòllaro. Razafindratandra sai nimityksen Antananarivon arkkipiispaksi 3. helmikuuta 1994. Hänet valittiin kardinaaliksi 26. marraskuuta 1994, jolloin hän sai nimityksen Santi Silvestro e Martino ai Montin kardinaalipapiksi. Razafindratandra ehti osallistua vuoden 2005 konklaaviin ennen kuin jäi eläkkeelle 7. joulukuuta 2005. Hän kuoli runsaat neljä vuotta myöhemmin 84-vuotiaana. == Lähteet == == Aiheesta muualla == *Catholic Hierarchy: Armand Gaétan Cardinal Razafindratandra Luokka:Katoliset arkkipiispat Luokka:Madagaskarilaiset kardinaalit Luokka:Vuonna 1925 syntyneet Luokka:Vuonna 2010 kuolleet
Johnny Christ

Jonathan Lewis Seward (taiteilijanimeltään Johnny Christ, s. 18. marraskuuta 1984) on yhdysvaltalaisen Avenged Sevenfold -yhtyeen basisti ja taustalaulaja. Hän liittyi yhtyeeseen vuonna 2002. Sewardin ensimmäinen levy Avenged Sevenfoldin riveissä oli vuonna 2003 ilmestynyt Waking the Fallen. Seward kirjoitti ennen nimikirjoituksiinsa vain nimen Johnny, kunnes yhtyeen toinen kitaristi Zacky Vengeance keksi nimen Johnny Christ. Se kuulosti Sewardin mielestä kovalta ja hän tiesi, että jotkut ihmiset ärsyyntyisivät siitä, joten hän päätti pitää nimen. Seward asuu kalifornialaisessa Huntington Beachin kaupungissa. Hän jätti lukion 18-vuotiaana liittyäkseen Avenged Sevenfoldiin. Johnny Christ laulaa taustalla harvoin. Keikoilla hänen lauluaan voi kuulla esimerkiksi kappaleissa "Strength of the World", "Unholy Confessions", "Nightmare", "Seize the Day", "Planets" "God Hates Us", "Critical Acclaim" ja "Not Ready to Die". Luokka:Yhdysvaltalaiset basistit Luokka:Vuonna 1984 syntyneet Luokka:Elävät henkilöt
Suomirokkia 12

__NOTOC__ Suomirokkia 12 (32 sinivalkoista rockhittiä!) on samannimisen, Poko Rekordsin julkaiseman, kokoelmalevysarjan 12. osa. Se julkaistiin vuonna 2007. == Kappaleet == === CD 1 === # Yö: Satukirjan sankari # Irina: Pokka # Apulanta: Viisaus ei asu meissä # PMMP: Joku raja # Sir Elwoodin hiljaiset värit: Suomineito # Martti Vainaa & Sallitut aineet: Toinen nainen # Viikate: Ei enkeleitä # Ville Leinonen: Kesän lapsi (alkup. Viva America) # Teleks: Koirapuistossa # Aksu: Jangsteri vain (alkup. Forever Young) # Jukka Poika: Pläski # Pauli Hanhiniemi ja Testivoittaja: Piilossa # Stella: Silmäripset # Maija Vilkkumaa: Hei tie # Musta Joutsen: Jossakin on vikaa # Nylon Beat: Teflonlove === CD 2 === # Ville Valo & Natalia Avelon: Summer Wine # The 69 Eyes: Never Say Die # Zen Café: Rakastele mua # Pate Mustajärvi & Moog Konttinen: Kymmenen pientä kyytipoikaa (alkup. Zehn kleine Jägermeister) # Kotiteollisuus: Tuonelan koivut # Suburban Tribe: Shock the Monkey # Manna: Sing For You # Mia Darling: Fish Bowl # Neljä Ruusua: En voi # Näkä & Co: Avoin kirje # Monovisio: Koti-ikävää # Seppo Alvari & Mamboo Kings: Miksi Roy Orbison pukeutui mustaan # Kauko Röyhkä: Steppaillen # Martti Servo & Napander: Boogiewoogiereggaepartyrockn'rollman # Antti Kleemola: Marikan haaveet # J. Karjalainen: Nancy ja Sally == Arvostelut == * Pop-lehti: Pop- lehti: Levyarvio == Lähteet == == Katso myös == * Suomirokkia-sarjan muut julkaisut Luokka:Vuoden 2007 kokoelma-albumit Luokka:Suomirokkia-sarjan albumit
Jorge Arturo Medina Estévez

Jorge Arturo Medina Estévez (23. joulukuuta 1926 – 3. lokakuuta 2021Falleció Cardenal Jorge Medina Estévez) oli katolisen kirkon chileläinen pappi. Hän oli kardinaali vuodesta 1998 ja toimi kardinaaliprotodiakonina vuosina 2005–2007. Medina Estévez sai pappisvihkimyksensä 12. kesäkuuta 1954. Hän opiskeli ja työskenteli Chilen paavillisessa katolisessa yliopistossa, jonka kunniatohtorinarvon hän sittemmin sai. Hän osallistui uuden paavin valintaan vuoden 2005 konklaavissa. 6\. tammikuuta 1985 piispaksi vihitty Medina Estévez toimi muun muassa Valparaíson hiippakunnan piispana vuosina 1993–1996. Vuonna 1998 hänestä tuli Congregatio de Cultu Divino et Disciplina Sacramentorum -kongregaation prefekti, jona hän toimi vuoteen 2002. Sitä aiemmin hän oli ollut kongregaation proprefektinä vuodesta 1996. == Lähteet == == Aiheesta muualla == * Catholic Hierarchy: Jorge Arturo Augustin Cardinal Medina Estévez Luokka:Chileläiset kardinaalit Luokka:Chileläiset piispat Luokka:Vuonna 1926 syntyneet Luokka:Vuonna 2021 kuolleet
Len Lesser

Leonard King "Len" Lesser (3. joulukuuta 1922 New York – 16. helmikuuta 2011 Burbank, Kalifornia) oli yhdysvaltalainen näyttelijä. Hän esiintyi pienissä rooleissa muiden muassa televisiosarjoissa Seinfeld ja Kaikki rakastavat Raymondia. Lesser aloitti 1950-luvulla aktiivisimman uransa, jonka varrelle mahtui myös useita elokuvia. Lesser kuoli helmikuussa 2011 keuhkokuumeen komplikaatioihin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1922 syntyneet Luokka:Vuonna 2011 kuolleet
Matador II

Matador II (alkuperäinen nimi Paradox Bakkely, kutsumanimi Matador tai Matti, 25. helmikuuta 1979 Tanska – 2002 Tanska) oli kouluratsu. Se oli väriltään mustanruunikko tanskanpuoliveriori, jonka isä oli May Sherif, emä Susan Bakkely ja emänisä Wersal. Matador oli paitsi lahjakas kouluratsu myös komea esiintyjä. Global Dressage Forumin vuonna 2015 järjestämässä kansainvälisessä yleisöäänestyksessä se äänestettiin kaikkien aikojen parhaaksi kouluhevoseksi. == Ura == Vuonna 1982 Matador tuotiin Suomeen Kytäjän kartanon omistukseen. Ori sai kouluttajakseen ja ratsastajakseen suomalaisen kouluratsastaja Kyra Kyrklundin. Ratsukko kilpaili menestyksekkäästi olympiatasolla saakka. Kyrklundin ja Matadorin parhaita saavutuksia olivat muun muassa maailmanmestaruushopea vuonna 1990, maailmancupin finaalin voitto vuonna 1991, 5. sija vuoden 1988 Soulin kesäolympialaisissa, monet sijoitukset kouluratsastuksen kansainvälisissä Grand Prix -luokissa sekä kolme Suomen mestaruutta vuosina 1986–1988. Matador sairasti vuonna 1989 vakavan ähkyn. Ori kuitenkin toipui tähän liittyneistä suurista leikkauksista niin hyvin, että se palasi vuonna 1990 kilparadoille entistäkin menestyksekkäämpänä. Syksyllä 1991 Matadorin suomalaisomistajat myivät oriin Japaniin. Japanissa Matadoria ratsasti sen ostanut liikemies Yoshinaga Sakurai. Ratsukko sijoittui Barcelonan olympialaisissa sijalle 41.Yoshinaga Sakurai Bio, Stats and Results Sports-Reference. Viitattu 2.9.2014. Matador vietiin vuonna 1999 takaisin synnyinmaahansa Tanskaan, missä se toimi siitosoriina kuolemaansa saakka. Ori jätti jo 1980-luvun alkupuolella alkaneella pitkäkestoisella siitosurallaan runsaasti laadukkaita jälkeläisiä, joista pelkästään Suomeen 85. Kyrklundilla itsellään on muiden muassa orijälkeläinen Matata sekä useita Matadorin täyssisaren May Surprisen jälkeläisiä. Kimotamma Blue Hors Matine, joka tanskalainen kouluratsastaja Andreas Helgstrand voitti vuoden 2006 maailmanmestaruuskilpailuissa kouluratsastuksen hopeaa (kür) ja pronssia, oli Matadorin tyttärentytär. Matador oli kilpaillessaan hyvin suosittu hevonen eri puolilla maailmaa, ja sillä oli muun muassa oma ihailijakerho, jossa oli yli 3 000 jäsentä. ==Lähteet== *Matador – Scandinavian Fairytale Eurodressage === Viitteet === == Aiheesta muualla == * Matador II Suomen Hippoksen rekisterissä * Matador II Sukuposti-hevostietokannassa * Kyra Kyrklundin kotisivut Luokka:Kouluratsut
Liz Sheridan

Elizabeth "Liz" Sheridan (10. huhtikuuta 1929 Manhattan – 15. huhtikuuta 2022 New York) oli yhdysvaltalainen näyttelijä. Hänet muistetaan muun muassa Helen Seinfeldin roolista televisiosarjassa Seinfeld ja Raquel Ochmonekin roolista televisiosarjassa Alf. Sheridan työskenteli varhaisella urallaan tanssijana New Yorkissa, jossa hän tutustui James Deaniin. Sheridanin mukaan he seurustelivat jonkin aikaa ja menivät jopa kihloihin. Sheridan nousi maineeseen televisio- ja elokuvanäyttelijänä vasta 1980-luvulla. Seinfeldissä hän näytteli vuosina 1990–1998. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1929 syntyneet Luokka:Vuonna 2022 kuolleet
Estelle Harris

Estelle Harris, o.s. Nussbaum (22. huhtikuuta 1928 New York, New York – 2. huhtikuuta 2022 Palm Desert, Kalifornia) oli yhdysvaltalainen näyttelijä. Hänet muistetaan varsinkin Estelle Costanzan sivuosasta televisiosarjassa Seinfeld. Hän oli myös ääninäyttelijä. Harris aloitti näyttelemisen yhteisöteattereissa ja siirtyi sen jälkeen alueellisiin teattereihin ja kesäteattereihin. Hän esiintyi myös monissa televisiomainoksissa, erään vuoden aikana jopa 25 kansallisessa mainoksessa. Hänen ensimmäiset elokuvansa olivat vuonna 1977 ilmestyneet Looking Up ja Summerdog. Harris sai 1980-luvun puolivälissä ja sen jälkeen pieniä rooleja myös suuremmista tuotannoista ja esiintyi muun muassa Sergio Leonen Suuressa gangsterisodassa. Hänellä oli myös toistuva rooli sarjassa Night Court, ja hän vieraili sarjassa Pulmuset. Harrisin tunnetuin rooli on televisiosarjasta Seinfeld, missä hän näytteli 27 jaksossa George Costanzan äitiä Estellea. Hänen puolisoa näytteli Jerry Stiller, ja Harrisin ja Stillerin välillä oli monia rakkaudellisia sanaharkkoja. Harris sai sarjasta mainetta komiikkansa ajoituksesta. Harris teki uransa aikana myös äänirooleja. Niistä tunnetuin oli Rouva Perunapään hahmo Toy Story -sarjan toisessa, kolmannessa ja neljännessä elokuvassa. Harrisin ääninäytteli myös elokuvissa Karhuveljeni Koda ja Tarzan 2 sekä sarjoissa Herkules, Villit Marjaset ja Godzilla: The Series. Harris oli vuodesta 1954 naimisissa Sy Harrisin kanssa. Pari sai kolme lasta. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2022 kuolleet
Abja

Abja () oli kunta Viljandimaan maakunnassa, Virossa. Viron kuntauudistuksen osana 24. lokakuuta 2017 Karksin, Abjan ja Hallisten kunnat sekä Mõisakülan kaupunki yhdistyivät uudeksi Mulgin kunnaksi.Mulgi valla valimiskomisjon kinnitas valimistulemused Kunnan asukasluku oli 2 061 (2015), pinta-ala 290,21 neliökilometriä ja asukastiheys 7,1 asukasta neliökilometrillä. Kunnan keskus oli Abja-Paluojan epäitsenäinen kaupunki, joka liitettiin Abjaan vuonna 1998. Abja oli Nummi-Pusulan ystävyyskunta. == Historiaa == Abjan asemakylä muodostui Mõisakülan ja Tallinnan välisen kapearaiteisen rautatien varrelle, 11 virstaa Mõisakülan pohjoispuolelle. Abjasta suunniteltiin risteysasemaa, sillä vuoden 1939 syksyllä hyväksyttyyn rakennettavaksi kapearaiteinen rautatie reitille Abja–Taagepera–Tõrva–Valga. Rakennustyöt ehdittiin jo aloittaa vuonna 1940, mutta Viron liittäminen Neuvostoliittoon pysäytti radan rakennustyöt, eikä niitä enää aloitettu uudelleen Neuvosto-Viron aikana. Asukkaita oli vuonna 1939 noin 100. Asemakylässä toimi kauppa ja posti. Abjan rautatieaseman etäisyys oli ratakilometreinä 184,5 km Tallinnan satamasta ja 10,9 km Mõisakülasta. Abjassa sijaitsi sorakuoppa, jonne johti haararata, ja josta kaivettiin soraa rautatien omiin tarpeisiin. == Kylät == Abja-Vanamõisa, Abjaku, Atika, Kamara, Laatre, Lasari, Penuja, Põlde, Raamatu, Räägu, Saate, Sarja, Umbsoo, Veelikse, Veskimäe ==Väestö== Vuonna 2011 Abjan kunnassa (Abja- Paluojan epäitsenäinen kaupunki mukaan lukien) oli 2 105 asukasta, joista 1 971 (93,6 %) oli virolaisia, 75 (3,6 %) venäläisiä ja 57 (2,7 %) muita kansallisuuksia. == Lähteet == == Aiheesta muualla == Luokka:Viron entiset kunnat Luokka:Mulgi
Halliste

Halliste () on pienkauppala ja entinen kunta Viljandimaan maakunnassa, Virossa. == Historiaa == Halliste on entinen kapearaiteisen rautatien rautatieaseman ympäristöön syntynyt pieni asutuskeskus, jossa asui vuonna 1939 noin 50 ihmistä. Viron kuntauudistuksen osana 24. lokakuuta 2017 Karksin, Abjan ja Hallisten kunnat sekä Mõisakülan kaupunki liittyivät uudeksi Mulgin kunnaksiMulgi valla valimiskomisjon kinnitas valimistulemused. == Entinen kunta == Hallisten kunnan asukasluku oli 1 797 (2010), pinta-ala 267,09 neliökilometriä ja asukastiheys 6,7 asukasta neliökilometrillä. Sen suurimmat asutuskeskukset olivat Hallisten ja Õisun pienkauppalat (alevik). === Kylät === Kunnassa oli 29 kylää: Ereste, Hõbemäe, Kaarli, Kalvre, Kulla, Maru, Mulgi, Mõõnaste, Naistevalla, Niguli, Pornuse, Päidre, Päigiste, Raja, Rimmu, Saksaküla, Sammaste, Tilla, Toosi, Uue-Kariste, Vabamatsi, Vana-Kariste ja Ülemõisa. === Väestö === Vuonna 2011 Hallisten kunnassa oli 1 374 asukasta, joista 1 323 (96,3 %) oli virolaisia, 21 (1,5 %) venäläisiä ja 30 (2,2 %) muita kansallisuuksia. == Lähteet == == Aiheesta muualla == Luokka:Viron entiset kunnat Luokka:Mulgi
IPhone 3G

iPhone 3G on Applen iPhone-puhelimen paranneltu versio. Siinä on tuki 3G (HSDPA)-yhteyksille ja GPS-paikannukselle. Lisäksi ulkomitat ovat hieman muuttuneet ja siinä on muovinen takaosa. Muuten puhelin pysyi ominaisuuksiltaan samanlaisena kuin sen aiempi versio. Puhelinta on kolmea eri mallia, 8 Gt:n (vain mustana) ja 16 Gt:n (mustana ja valkoisena) muisteilla. Puhelin julkaistiin Applen WWDC-kehittäjäkonfessissa 9. kesäkuuta 2008, ja se tuli myyntiin 22 maassa, joiden joukossa myös Suomi, 11. heinäkuuta 2008. Samalla julkistettiin Applen MobileMe-palvelu iPhonen synkronoimiseen Macien kanssa. Suomessa operaattorit myivät ensin puhelinta ainoastaan kytkykaupalla. == Lähteet == == Aiheesta muualla == * iPhone Applen sivuilla Luokka:Applen matkapuhelimet Luokka:Seulonnan keskeiset artikkelit Luokka:IOS-pohjaiset laitteet Luokka:Vuoden 2008 matkapuhelimet
Suomirokkia 11

Suomirokkia 11 (Rokkaa kotona ja puutarhassa!) on samannimisen, Poko Rekordsin julkaiseman kokoelmalevysarjan 11. osa. Se julkaistiin toukokuussa 2006. == Kappaleet == === CD 1 === # Irina: # Stella: # Egotrippi: # Ismo Alanko Säätiö: # 51 Koodia: # Uniklubi: # Anssi Kela: # Antti Kleemola: # Yö: # Lumo: # CMX: # Brightboy: # Francine: # Wiidakko: # Ratsia: # Rendez–Vous: # Maija Vilkkumaa: # Tiktak: === CD 2 === # Timo Rautiainen: # Popeda: # Freeman: # Eppu Normaali: # Zen Café: # Samae Koskinen: # Matti Johannes Koivu: # Katariina Hänninen: # Maybee: # Jonna's Problem: # Martti Vainaa & Sallitut aineet: # Ville Leinonen & Valumo: # Sadetanssi: # Jukka Takalo: # Jere & The Universe: # SIG: # Wigwam: # Il Vaselino: == Katso myös == * Suomirokkia- sarjan muut julkaisut == Lähteet == Luokka:Vuoden 2006 kokoelma-albumit Luokka:Suomirokkia-sarjan albumit
Saigō Takamori

Saigō Takamori ( 23. tammikuuta 1828 – 24. syyskuuta 1877) oli japanilainen samurai ja poliitikko.http://www.ndl.go.jp/portrait/e/datas/85.html?c=0 Saigo Takamori 西郷隆盛 (1828-77) Japan Reference Ōkubo Toshimichin ja Kido Takayoshin ohella häntä kutsutaan yhdeksi ”Meiji-restauraation kolmesta suuresta miehestä”. Saigō oli lähtöisin Satsuman hanista ja toimi nuoruudessaan matala- arvoisena samuraina. Vuoden 1858 Ansei-puhdistuksessa hänet karkotettiin Amami Ōshiman saarelle, mutta myöhemmin hänen onnistui nousta merkittävään asemaan keisarillisissa joukoissa Meiji-uudistuksen aikana. Keisarin vakiinnutettua asemansa Saigō toimi Meiji-hallinnossa Japanin modernisointia vastustavana poliitikkona. Saigōn suunnitelmat mm. sodasta Koreaa vastaan kohtasivat kuitenkin ankaraa vastustusta, ja lopulta hän erosi hallintotehtävistään ja palasi kotikaupunkiinsa Kagoshimaan. Satsuman kapinassa vuonna 1877 Saigō suostui vastahakoisesti johtamaan konservatiivisten samuraiden joukkoja Meiji- hallituksen armeijaa vastaan. Keskushallinnon moderni armeija kukisti kapinan nopeasti, ja Saigō sai surmansa kapinan päätäneessä Shiroyaman taistelussa. Kuoleman yksityiskohdista ei ole täyttä varmuutta. Saigōn omat miehet kertoivat, että hän olisi tehnyt seppukun haavoituttuaan. Toisen version mukaan Saigō menetti vammautuneena puhekykynsä, jolloin hänen omat miehensä hänen oletettujen toiveidensa mukaisesti olisivat tappaneet hänet. Tarinan mukaan Saigōn päätä ei koskaan löydetty,http://www.wisdom- books.com/ProductExtract.asp?PID=12852 mutta tosiasiassa hallituksen joukot saivat sen käsiinsä ja asettivat näytille yhdessä Saigōn apulaiskomentajien päiden kanssa. == Lähteet == Luokka:Japanilaiset poliitikot Luokka:Kapinajohtajat Luokka:Samurait Luokka:Vuonna 1828 syntyneet Luokka:Vuonna 1877 kuolleet
Zetor 25

Zetor 25 on Zetorin traktorimalli, joka saatiin tuotantoon 1946. Traktorissa ei ollut hydraulilaatikkoa eikä näin nostovarsia. Takavanteet ja polkimet olivat erilaiset kuin myöhemmissä 25 -malleissa. Traktorissa oli myös kuppi- istuin. Traktori sai vuonna 1949 sai jatkokseen mallit Zetor 25(T), 25A ja Zetor 25K. Näistä 25(T) oli suoraetuakselinen kuten edeltäjänsä 25. Traktoreista tuli Suomessa erittäin suosittuja, sillä niitä eivät koskeneet samanlaiset tuontirajoitukset kuin länsimaissa tehtyjä traktoreita 1950-luvulla. ==Zetor 25== Zetor 25:ssä oli kaksisylinterinen vesijäähdytteinen pyörrekammiodiesel, jonka sylinterin halkaisija oli 120 mm ja iskunpituus 140 mm. Kuorma-autotehdas Tatra suunnitteli samaan aikaan vastaavankaltaisia moottoreita, mutta ilmajäähdytteisenä. Vaihdelaatikko oli 2 x 3+1. Voiman ulosottoakselin pyörimisnopeus oli eurooppalaisen standardin mukaisesti 540 kierrosta minuutissa. Zetoreissa oli (tuohon aikaan ei vielä kovin yleinen) tasauspyörästön lukko sekä joissakin mekaaninen nostolaite. ==Zetor 25A ja Zetor 25K== 25A- ja 25K-mallien tuotanto alkoi 1946 ja loppui 1961. 25A oli 25:stä edelleen kehitetty malli, joka oli edeltäjäänsä ergonomisempi. Voimansiirron kestävyyttä oli myös parannettu. A-mallin maavara oli pieni, mutta koska sen painopiste oli matalalla, sopi se karjatiloille rinteisille pelloille. A-mallissa oli hydraulinen nostolaite. 25K:ssa oli korkeampi maavara, korkeammalla oleva etuakseli sekä pienemmällä välitysvälillä varustettu vaihteisto, joiden ansiosta se soveltui riviviljelykseen paremmin. ==Museo-Zetorit== Zetor 25 -traktorit ovat nykyään suosittuja harrastajien piireissä. Zetor-kerhoja on perustettu useita ympäri Suomea, muun muassa Isoonkyröön, Temmekseen ja Kurikkaan. Temmeksessä on lähes 30 toimivaa vanhaa Zetor-traktoria.* ==Lähteet== * * ===Viitteet=== == Aiheesta muualla == * Zetoristi luokka:Traktorit
Suomirokkia 10

Suomirokkia 10 (Parhaat biisit suomirockin supertähdiltä) on samannimisen, Poko Rekordsin julkaiseman, kokoelmalevysarjan kymmenes osa. Se julkaistiin vuonna 2005. == Kappaleet == === CD1 === # Jonna Tervomaa: "Yhtä en saa" # Dingo: "Levoton tuhkimo" # Maija Vilkkumaa: "Ei" # Egotrippi: "Matkustaja" # Neljä Ruusua: "Juppihippipunkkari" # Sielun Veljet: "Peltirumpu" # Peer Günt: "Backseat" # Zen Café: "Todella kaunis" # Tehosekoitin: "Asfaltti polttaa" # Suurlähettiläät: "Elokuun 11." # Leevi and the Leavings: "Itkisitkö onnesta?" # CMX: "Ruoste" # Miljoonasade: "Marraskuu" # Apulanta: "Anna mulle piiskaa" # Sleepy Sleepers: "Kaiken takana on nainen" # Hassisen Kone: "Rappiolla" # Popeda: "Tahdotko mut tosiaan" # SIG: "Vuosisadan rakkaustarina" === CD2 === # Eppu Normaali: "Murheellisten laulujen maa" # Ismo Alanko: "Extaasiin" # Kolmas Nainen: "Valehtelisin jos väittäisin" # Juice Leskinen: "Viidestoista yö" # J. Karjalainen: "Doris" # Pate Mustajärvi: "Ukkometso" # Rauli Badding Somerjoki: "Fiilaten ja höyläten" (- Reelin' and Rockin' -) # Hanoi Rocks: "Don't You Ever Leave Me" # Hurriganes: "I Will Stay" # Pelle Miljoona: "Moottoritie on kuuma" # Mamba: "Mitä yhdestä särkyneestä sydämestä" # Nylon Beat: "Seksi vie, taksi tuo" # Juliet Jonesin Sydän: "Rakkauslaulu" # Ne Luumäet: "Onnellinen perhe" # Don Huonot: "Hyvää yötä ja huomenta" # Dave Lindholm: "Tupaakka, viina ja villit naiset" # Tuomari Nurmio: "Ramona" # Yö: "Joutsenlaulu" == Katso myös == * Suomirokkia-sarjan muut julkaisut Luokka:Vuoden 2005 albumit Luokka:Suomirokkia-sarjan albumit
Pete Hoekstra

Peter "Pete" Hoekstra (s. 30. lokakuuta 1953 Groningen, Alankomaat) on yhdysvaltalainen republikaanisen puolueen poliitikko. Hän istui vuodesta 1993 vuoteen 2011 Yhdysvaltain edustajainhuoneen jäsenenä Michiganin toisesta vaalipiiristä. Edeltäjä oli Carl Pursell. Hoekstra syntyi Alankomaissa, mutta muutti perheineen Michiganiin jo kolmevuotiaana. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1953 syntyneet Luokka:Elävät henkilöt
Cross Road

Cross Road on yhdysvaltalaisen rock-yhtye Bon Jovin ensimmäinen kokoelmalevy, joka julkaistiin 11. lokakuuta 1994. Albumi sisältää yhtyeen hittikappaleita vuosien 1984-1992 ajalta, ja lisäksi albumilla on myös kaksi uutta kappaletta, singleinäkin julkaistut Always ja Someday I'll Be Saturday Night. Lisäksi albumin Pohjois-Amerikan painoksessa on päivitetty versio yhtyeen hittikappaleesta Livin' on a Prayer. Videojulkaisu Cross Road, 16 yhtyeen musiikkivideota sisältänyt videotallenne julkaistiin samanaikaisesti levyn kanssa. Vuonna 2005 albumista julkaistiin kolmen levyn boksi Cross Road - Deluxe Sound & Vision, joka sisälsi remasteroidun version albumista, bonuslevyn harvinaisempia kappaleita ja fanien lempikappaleita. Kolmas levy oli alun perin vuonna 1995 julkaistu Lontoon Wembley Stadiumilla kuvattu 90-minuuttinen konserttivideo. Tämän lisäksi albumille on julkaistu jatko-osa Cross Road Vol. II, joka on kuitenkin epävirallinen julkaisu. Cross Road on kaikkien aikojen kolmanneksi eniten Suomessa myynyt ulkomaalainen äänite. == Kansainvälisen julkaisun kappalelista == # # # # # # # # # # # # # # == Kokoonpano == *Jon Bon Jovi - laulu *Richie Sambora - kitara *Alec John Such - bassokitara *Hugh McDonald - bassokitara (kappaleessa 13) *David Bryan - koskettimet *Tico Torres - rummut Luokka:Bon Jovin albumit Luokka:Vuoden 1994 kokoelma-albumit
Dmitri Sytšov

Dmitri Jevgenjevitš Sytšov (, s. 26. lokakuuta 1983 Omsk, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hänet valittiin Venäjän parhaaksi jalkapalloilijaksi vuonna 2004. == Lähteet == * FIFA.com Luokka:Venäläiset jalkapalloilijat Luokka:Vuonna 1983 syntyneet Luokka:Elävät henkilöt
Jake Zyrus

Jake Zyrus (alk. Charmaine Clarice Relucio Pempengco, s. 10. toukokuuta 1992 Cabuyao, Filippiinit), tunnettiin ennen taiteilijanimellä Charice, on filippiiniläinen laulaja ja näyttelijä. Hän nousi teinisensaatioksi YouTube- videopalvelun kautta ja on sen jälkeen julkaissut kuusi studioalbumia. == Laulamisen alkutaipaleet ja ura == Pempengco aloitti laulamisen neljävuotiaana ja alkoi esiintyä kilpailuissa seitsemänvuotiaana. Ollessaan 13-vuotias hän osallistui Little Big Star -laulukilpailuun ja sijoittui kolmanneksi. Kansainvälistä huomiota hän sai kuitenkin YouTuben kautta. Charice esiintyi sittemmin muun muassa The Ellen DeGeneres Show’ssa ja lauloi lukuisissa tapahtumissa sekä Filippiineillä että ulkomailla. Hänen debyyttialbuminsa oli vuonna 2009 julkaistu My Inspiration, joka myi kultaa Filippiineillä. Vuosina 2010–2011 Zyrusilla (tuolloin Charice) oli Sunshine Corazonin rooli televisiosarjassa Glee. Vuonna 2012 hän esiintyi Sony Picturesin elokuvassa Here Comes the Boom. == Perhe ja yksityiselämä == Zyrusin kasvatti hänen yksinhuoltajaäitinsä Raquel. Hänen isänsä Ricky Pempengco murhattiin ruokakaupassa Filippiinien Lagunassa vuonna 2011. Kesäkuussa 2013 Pempengco kertoi Boy Abundan haastattelussa olevansa lesbo. Toisessa haastattelussa hän kertoi tienneensä seksuaalisesta suuntautumisestaan jo viisivuotiaana. Zyrus seurusteli filippiiniläisen Alyssa Quijanon kanssa, joka on myös laulaja. Pari erosi huhtikuussa 2017. Kesällä 2017 Pempengco kertoi olevansa transsukupuolinen ja paljasti käyttävänsä nykyään nimeä Jake Zyrus sekä julkisuudessa että siviilissä. Hän kertoi myös poistattaneensa rintansa ja aloittaneensa testosteronihoidot.Charice's Journey == Lähteet == Luokka:Filippiiniläiset laulajat Luokka:Filippiiniläiset näyttelijät Luokka:Tubettajat Luokka:Vuonna 1992 syntyneet Luokka:Elävät henkilöt
Emily Remler

Emily Remler (18. syyskuuta 1957 Englewood Cliffs, New Jersey – 4. toukokuuta 1990 Sydney, Australia) oli yhdysvaltalainen jazzkitaristi. Hän syntyi New Jerseyissä, aloitti kitaransoiton kymmenvuotiaana ja opiskeli vuosina 1976–1979 Bostonin Berklee College of Musicissa Massachusettsissa. Remler oli naimisissa muusikkokollegansa Monty Alexanderin kanssa vuosina 1981–1984. Pari otti avioeron. Uransa aikana Remler paitsi johti omia kokoonpanojaan, vaikutti myös duossa Larry Coryellin kanssa. Hän aloitti levytysuransa 1980-luvun alussa ja jatkoi sitä, kunnes kuoli sydänkohtaukseen 32-vuotiaana Australiassa konsertoidessaan. ==Diskografiaa== *Firefly, 1981 *Take Two, 1982 *Transitions, 1983 *Catwalk, 1985 *Together - with Larry Coryell, 1985 *East to Wes, 1988 *This is Me, 1990 ;Kokoelmat *Retrospective, Volume One: Standards, 1991 *Retrospective, Volume Two: Compositions, 1991 ==Lähteet== == Aiheesta muualla == * Allmusic.com: Emily Remler . Luokka:Yhdysvaltalaiset jazzkitaristit Luokka:Vuonna 1957 syntyneet Luokka:Vuonna 1990 kuolleet
The Black Parade Is Dead!

The Black Parade Is Dead! on My Chemical Romance -yhtyeen toinen live-CD/-DVD, joka julkaistiin 30. kesäkuuta 2008. Siihen kuuluu DVD:n verran livemateriaalia (toisin sanoen kaksi keikkaa) ja yksi CD livemusiikkia. Se sisältää suurimman osan vuoden 2006 lopulla julkaistun The Black Parade -levyn kappaleista. == Kappaleet == === CD (From the Palacio de los Deportes in Mexico City, Mexico on October 7, 2007) === # # # # # # # # # # # # # # # # ==== Vinyylin bonuskappaleet ==== # * # # === DVD === ==== From the Palacio de los Deportes in Mexico City, Mexico on October 7, 2007 ==== # # # # # # # # # # # # # # # # ==== From Maxwell's in Hoboken, New Jersey, on October 24, 2007 ==== # # # # # # 4:07 # # # # # # # # # # # == Arviot == * Allmusic: http://www.allmusic.com/album/r1390178 * Rolling Stone: http://www.rollingstone.com/music/albumreviews/the-black-parade-is-dead-20080701 == Lähteet == == Aiheesta muualla == * The Black Parade Is Dead! discogs.com -sivustolla Luokka:Musiikki-DVD:t Luokka:Vuoden 2008 konserttitallenteet Luokka:My Chemical Romancen albumit Luokka:Konserttielokuvat
Grosseton maakunta

Grosseton maakunta () on maakunta Toscanan hallintoalueella Italian keskiosissa. Grosseton maakunnan pinta-ala on 4 503 km2 ja asukasluku runsaat 220 000\. Maakunta muodostuu 28 kunnasta, ja sen pääkaupunki on Grosseto. == Lähteet == == Aiheesta muualla == *Virallinen sivusto *
Gerald Massey

Gerald Massey (1828—1907) oli brittiläinen runoilija ja harrastelijaegyptologi, joka esitti muun muassa teorian Horus-jumalan ja kristinuskon Jeesuksen välisistä yhtäläisyyksistäHerbert Cutnerin Jesus: God, Man or Myth -teoksessa oleva taulukko, s. 173.. == Lähteet == Luokka:Brittiläiset runoilijat Luokka:Vuonna 1828 syntyneet Luokka:Vuonna 1907 kuolleet
Monty Alexander

Montgomery Bernard "Monty" Alexander (s. 6. kesäkuuta 1944) on jamaikalainen jazzpianisti. Hän aloitti soittotunnit kuusivuotiaanaAll About Jazz: Monty Alexander, mutta perehtyi jazziin vasta myöhemmin. Alexander muutti vuonna 1961 perheineen Yhdysvaltoihin. Hän on julkaissut useita levytyksiä mm. Concord Jazz -levymerkillä. Hän on tehnyt yhteistyötä Milt Jacksonin, Ernest Ranglinin ja Ed Thigpenin kaltaisten tähtien kanssa. Alexander oli vuosina 1981–1984 naimisissa muusikkokollegansa Emily Remlerin kanssa. Pari otti avioeron. Remler kuoli Australiassa 1990. == Lähteet == Luokka:Jamaikalaiset pianistit Luokka:Jamaikalaiset jazzmuusikot Luokka:Vuonna 1944 syntyneet Luokka:Elävät henkilöt
Ed Thigpen

Edmund Leonard "Ed" Thigpen (28. joulukuuta 1930 Chicago, Yhdysvallat – 13. tammikuuta 2010 Kööpenhamina, Tanska) oli yhdysvaltalainen jazzrumpali. Lempinimensä "Mr. Taste" hän sai kohteliaasta käytöksestä, huolitellusta pukeutumisesta ja soittotyylistä. Thigpen aloitti ammattimuusikon uran 18-vuotiaana Los Angelesissa. Hän toimi jazzrumpalina 1960-luvulla pianisti Oscar Petersonin ja laulaja Ella Fitzgeraldin yhtyeissä. Thigpen tunnettiin erityisesti vispiläsoitostaan ja hän kirjoitti asiasta oppikirjankin. Thigpen muutti 1972 Tanskaan ja vaikutti suurimman osan 40-vuotisesta urastaan Euroopassa. Tanskassa Thigpenistä tuli konservatorio-opettaja ja hän teki viisi oppikirjaa sekä useita opetusvideoita. Suomessa Thigpen kävi useita kertoja ja esiintyi erilaisissa kokoonpanoissa. Thigpen sairasti Parkinsonin tautia, mutta hän esiintyi viimeiseen asti säännöllisesti. Hänen isänsä Ben toimi Andy Kirkin rumpalina. == Lähteet == Luokka:Yhdysvaltalaiset jazzrumpalit Luokka:Vuonna 1930 syntyneet Luokka:Vuonna 2010 kuolleet
Larry Coryell

Larry Coryell (2. huhtikuuta 1943 Galveston, Texas – 19. helmikuuta 2017 New York, New York) oli yhdysvaltalainen jazzkitaristi. Hän syntyi Texasissa ja aloitti ensimmäisenä soittimenaan pianon. Opiskeltuaan Washingtonin yliopistossa journalismia hän muutti vuonna 1965 New Yorkiin, jossa hänestä tuli osa Chico Hamiltonin kokoonpanoa.Larry Coryell Web: Biography Samana vuonna hän alkoi käydä jamisessioissa, joista seuraavaan vuoteen mennessä oli syntynyt uusi tyylisuunta, jazz-rock. Ensimmäisiä tämän tyylisuunnan levytyksiä oli saman vuoden Free Spirits.Charles Alexander: Masters of Jazz Guitar - the story of the players and their music, s. 89, 90 Larry Coryellin suosio alkoi varsinaisesti vuonna 1967 hänen toimiessaan Gary Burtonin kvartetissa. 1960-luvun lopulla ja 1970-luvun alussa hän oli hyvin aktiivinen. Hän oli mm. triokiertueella Mitch Mitchellin ja Jack Brucen kanssa, levytti Charles Mingusin kanssa ja teki tunnetun fuusiojazzlevyn Spaces yhdessä John McLaughlinin, Billy Cobhamin, Chick Corean ja Miroslav Vitousin kanssa.Larry Coryell: Jazz Guitar Solos - nuottikirjan saateteksti Coryell teki yhteistyötä myös muiden muassa Eric Claptonin, Jimi Hendrixin ja Paco de Lucían kanssa. Hänen maineensa on pitkälti hänen fuusiojazzvuosiensa varassa. == Valikoitu diskografia == * Free Spirits (1966) * Lady Coryell (1969) * Spaces (1970) * Introducing the Eleventh House with Larry Coryell (1974) * European Impressions (sooloteos, 1978, vain LP) * Monk, Trane, Miles & Me (1999) Gary Burtonin kvartetin kanssa: * Lofty Fake Anagram (1967) == Lähteet == Luokka:Yhdysvaltalaiset jazzkitaristit Luokka:Vuonna 1943 syntyneet Luokka:Vuonna 2017 kuolleet
Arezzon maakunta

Arezzon maakunta () on yksi Italian maakunnista. Se sijaitsee Toscanan alueella Italian keskiosissa. Maakunnan pääkaupunki on Arezzo. Arezzon maakunnan pinta-ala on 3 235 km²www.tuttitalia.it. Sen asukasluku oli vuoden 2015 lopussa 346 442. Maakunta muodostuu 37 kunnasta, joista väkiluvultaan suurimmat ovat: *Arezzo - 99 434 asukasta *Montevarchi - 24 454 asukasta *Cortona - 22 566 asukasta *San Giovanni Valdarno - 17 118 asukasta *Sansepolcro - 16 012 asukasta *Castiglion Fiorentino - 13 317 asukasta *Bibbiena - 12 403 asukasta. == Lähteet == == Aiheesta muualla == *Virallinen sivusto Luokka:Arezzon maakunta
Fokos

Fokos (; ) oli kreikkalaisessa mytologiassa kahden eri mieshahmon nimi. == Ornytionin poika == Fokos oli Ornytionin poika, joskin häntä kutsuttiin myös Poseidonin pojaksi.Pausanias: Periegesis tes Hellados ('Kreikan kuvaus') 2.4.3 (engl. käännös) Fokiin maakunta sai nimensä hänen mukaansa sen jälkeen kun hän asettui sinne asumaan. == Aiakoksen poika == Fokos oli Aiakoksen ja Psamathen poika, jonka hänen velipuolensa Peleus ja Telamon surmasivat. Hänen kerrottiin olleen vahva ja voimakas.Pindaros, Nemea 5.10–14 (engl. käännös) Apollodoroksen mukaan surma tapahtui kateudesta Fokoksen urheilumenestyksen vuoksi. Telamon tappoi Fokoksen haastettuaan hänet ensin kiekonheittoon heittämällä tätä tahallaan päähän kivisellä kiekolla. Molemmat veljekset kätkivät ruumiin metsään, mutta teko tuli ilmi ja molemmat joutuivat lähtemään maanpakoon.Apollodoros: Bibliotheke ('Kirjasto') 3.12.6 (engl. käännös) Pausanias kertoo puolestaan teon tekijäksi Peleuksen, ja motiiviksi veljesten halun miellyttää äitiään, joka oli mustasukkainen Fokoksesta, jolla oli eri äiti.Pausanias: Periegesis tes Hellados ('Kreikan kuvaus') 2.29.9 (engl. käännös) Diodoros Sisilialainen on samaa mieltä siitä, että kiekon heitti Peleus, mutta kertoo tapahtuman olleen vahinko.Diodoros Sisilialainen: Historian kirjasto 4.72.6 (engl. käännös) Fokoksen aikana Fokiin alue laajeni siitä, mikä se oli ollut silloin kun Fokos, Ornytionin poika, oli asettunut sinne asumaan.Pausanias: Periegesis tes Hellados ('Kreikan kuvaus') 2.29.3 (engl. käännös) == Lähteet == Luokka:Kreikkalainen mytologia
Louis Delluc

Louis Delluc (14. lokakuuta 1890 – 22. maaliskuuta 1924) oli ranskalainen elokuvaohjaaja käsikirjoittaja ja kriitikko. Hänen 1910-luvun kirjoituksiaan on koottu teokseen Cinema et cie (1919). Delluc kirjoitti yhden ensimmäisistä Charles Chaplinia käsittelevistä kirjoista (1921). Louis Dellucin puoliso oli vuodesta 1918 belgialainen näyttelijä Eve Francis, joka esiintyi useissa hänen elokuvissaan. Dellucin kunniaksi on 1937 perustettu hänen nimeään kantava palkinto Louis Delluc -palkinto. Delluc kuoli lentävään keuhkotautiin kesken elokuvateorioidensa kehittelyn ja lupaavasti alkaneen ohjaustyönsä. ==Filmografia== * Le silence, 1920 * Fumée noire, 1920 * Le tonnerre, 1921 * Le chemin d'Ernoa, 1921 (René Coiffardin kanssa) myös nimillä: L'américain ja L'américain ou le chemin d'Ernoa * Fièvre, 1921 myös: La boue * La femme de nulle part, 1922 (Nainen ei mistään) * L'inondation, 1924 ==Lähteet== * * Luokka:Ranskalaiset elokuvaohjaajat Luokka:Vuonna 1890 syntyneet Luokka:Vuonna 1924 kuolleet
Taivaassa ja maan päällä

Taivaassa ja maan päällä. Johdatus uskonnonfilosofiaan on Turun yliopiston filosofien Olli Koistisen ja Juha Räikän kirjoittama johdatusteos uskonnonfilosofiaan. == Sisältö == Teos koostuu neljästä pääartikkelista ja jakaantuen kahteen osaan. Ensimmäisessä osassa, ”Maan päällä”, Juha Räikkä tarkastelee uskontoa ja moraalia sekä uskonnon ja yhteiskunnan välistä suhdetta etiikan näkökulmasta. Toisessa osassa, ”Taivaassa”, Olli Koistinen tarkastelee todistuksia jumalan olemassaolosta sekä pahan ongelmaa. Lopuksi kirjoittajat pohtivat uskon järkiperäisyyttä Blaise Pascalin ajattelun kautta ja esittävät käsityksensä todistamisen taakasta. Teoksen alkuun on liitetty lyhyt johdatus järkiperäiseen päättelyyn ja perustelujen arvioimiseen. Teos keskittyy lähinnä niihin uskontoon liittyviin kysymyksiin, jotka liittyvät kristilliseen ajatteluun.Koistinen & Räikkä 1997, s. 4. Kirjoittajat toteavat esipuheessa, että teos ei pyri olemaan kattava ja perinpohjainen esitys. Koistisen ja Räikän mukaan suomenkielistä johdatusta uskonnonfilosofiaan ei ennen heidän kirjaansa ole ollut.Koistinen & Räikkä 1997, s. 3–4. == Vastaanotto == Filosofi Sami Pihlström arvioi Niin & näin -lehden arvostelussaan teoksen hyödylliseksi uskonnonfilosofian kurssin aineistoksi, suositellen käyttämään mahdollisesti täydentävää kirjallisuutta. Hän mainitsee muun muassa, että teismin ja ateismin välistä kiistaa ei teoksessa juuri käsitellä. Artikkelien lopussa olevista kirjallisuusluetteloista puuttuu myös suomalainen uskontokriittinen, tieteellistä todellisuuskäsitystä edustava kirjallisuus, kuten Eino Kailan, Ilkka Niiniluodon ja Raimo Tuomelan teokset. == Sisällysluettelo == * Lukijalle ** Tämän kirjan tarkoitus ** Filosofisten perustelujen arvioiminen Osa I Maan päällä (Juha Räikkä) 1\. Uskonto ja moraali # Hyvät ja pahat kristityt # Onko moraali riippuvainen uskonnosta? # Kristillisen etiikan ongelmia 2\. Uskonto ja yhteiskunta # Voiko teisti olla liberalisti # Kirkko ja valtio – uskonto ja politiikka # Uskonnot ja kansalaiskeskustelu Osa II Taivaassa (Olli Koistinen) 3 Jumalan olemassaolon todistukset # Anselmi Canterburylaisen todistus # Munkki Gaunilo ja täydellinen saari # Spinozan ontologinen argumentti # Plantingan ontologinen argumentti # Descartes ja Jumalan idea # Leibnizin todistus # Tuomas Akvinolaisen todistukset Jumalasta 4 Pahan ongelma # Argumentti pahasta # Miten pahan ongelma voidaan yrittää ratkaista * Lopuksi ** Pascal ja uskon rationaalisuus ** Usko ja todistamisen taakka == Lähteet == == Kirjallisuutta == * Juha Räikän artikkeli ”Uskonto ja moraali” on julkaistu myös Räikän teoksessa * Taivaassa ja maan päällä on arvosteltu myös julkaisuissa Aurora 5/1997, Turun ylioppilaslehti 13/1997, Tampereen kirkkosanomat, Vakka-Suomen sanomat 18.3.1997 ja Teologinen aikakauskirja 3/1998. Luokka:Kirjat uskonnonfilosofiasta Luokka:Oppikirjat Luokka:Suomalaiset tietokirjat Luokka:Vuoden 1997 kirjat
Jaden Smith

Jaden Christopher Syre Smith (s. 8. heinäkuuta 1998 Los Angeles) on yhdysvaltalainen näyttelijä sekä laulaja. Hänen äitinsä on näyttelijä-laulaja Jada Pinkett Smith ja isänsä näyttelijä-raplaulaja Will Smith. Jaden on Trey Smithin velipuoli ja Willow Smithin veli. Jaden Smith on pääosassa uudistetussa versiossa tunnetusta Karate Kidistä. Smith tunnetaan roolista elokuvassa Onnen potkuja (2006), josta hän voitti Teen Choice -palkinnon. Hän oli ehdokkaiden esittelijänä vuoden 2007 Oscar-gaalassa. Smith esittää myös pääosaa elokuvassa The Karate Kid. Jaden on pääosassa vuonna 2013 ensi-iltansa saaneessa After Earth -elokuvassa, isänsä Will Smithin kanssa. Smithin ja Justin Bieberin yhteistyöstä on tuloksena kappale Never Say Never (2010) sekä Love Me Like You Do (2012). Jaden tekee myös omaa musiikkia. == Diskografia == * Syre (2017) * Erys (2019) * CTV3: Cool Tape Vol. 3 (2020) ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2006 Onnen potkuja The Pursuit of Happyness Christopher 2008 Päivä jona maailma pysähtyi The Day the Earth Stood Still Jacob Benson 2010 Karate Kid Karate Kid Dre Parker 2011 Justin Bieber: Never Say Never Justin Bieber: Never Say Never oma itsensä 2013 After Earth After Earth Kitai Raige 2018 Skate Kitchen Skate Kitchen Devon 2020 Impractical Jokers: The Movie Impractical Jokers: The Movie oma itsensä 2020 Life in a Year Life in a Year Daryn == Lähteet == == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1998 syntyneet Luokka:Elävät henkilöt Luokka:Seulonnan keskeiset artikkelit
Willow Smith

Willow Camille Reign Smith (s. 31. lokakuuta 2000) on yhdysvaltalainen näyttelijä ja laulaja. Smith on Jada Pinkett Smithin ja Will Smithin tytär. Jaden Smith on hänen veljensä, ja lisäksi hänellä on velipuoli Trey. Hänen elokuvadebyyttinsä tapahtui tieteiselokuvassa I Am Legend (2007). Toisen roolinsa hän sai elokuvasta Kit Kittredge: An American Girl (2008). Laulajan uransa Smith aloitti vuonna 2010 julkaisemalla debyyttisinglensä Whip My Hair. Kappaleesta tehtiin myös musiikkivideo, joka oli ehdolla vuoden musiikkivideoksi vuoden 2011 BET Awards -gaalassa. Smithin musiikki julkaistaan Jay-Z'n levy-yhtiön Roc Nationin kautta. == Diskografia == * * * * * == Lähteet == == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt Luokka:Seulonnan keskeiset artikkelit
Livornon maakunta

Livornon maakunta () on maakunta Toscanan hallintoalueella Länsi-Italiassa. Livornon maakunnan pinta-ala on 1 214 km2 ja asukasluku noin 340 000\. Maakunta muodostuu 20 kunnasta, ja sen pääkaupunki on Livorno. == Suurimmat kunnat == Livornon maakunnan väkiluvultaan suurimmat kunnat ovat (31.12.2015): *Livorno (159 219 vakinaista asukasta) *Piombino (34 060) *Rosignano Marittimo (31 394) *Cecina (28 046) *Collesalvetti (16 827) *Campiglia Marittima (13 218) *Portoferraio (11 992). == Lähteet == == Aiheesta muualla == *Virallinen sivusto *
Minskin traktoritehdas

Minskin traktoritehdas (, MТЗ, MTZ; ) on 29. toukokuuta 1946 perustettu traktoritehdas Minskissä Valko-Venäjällä ja samanniminen valkovenäläinen, tuotantoliittoutumaksi ryhmittynyt teollisuuskonserni (), johon kuuluu 11 tehdasta eri puolilla Valko-Venäjää. Minskin traktoritehdas on yksi suurimmista valkovenäläisistä yrityksistä ja samalla yksi maailman suurimmista traktoreiden valmistajista. Se kuuluu maailman 10 suurimman maatalouskoneiden valmistajiin. Yrityksessä työskentelee yli 30 000 ihmistä. Perustamisensa jälkeen MTZ on valmistanut yli kolme miljoonaa traktoria, joita on käytetty tai käytetään yli 100 valtiossa. Minskin traktoritehdas valmistaa traktoreita Belarus- ja MTZ-tuotemerkeillä. Noin 60 eri traktorimallin lisäksi tuotantoliittouma valmistaa metsä- ja kaivostyökoneita. Valko-Venäjän tietotoimisto BelTA:n mukaan Minskin traktoritehdas valmisti vuonna 2012 yhteensä yli 60 000 traktoria. Tuotannosta 90 % menee vientiin; yhtiöllä on asiakkaita 62 eri maassa. Minskin traktoritehtaalla on kaikkiaan 22 traktoreita kokoavaa tuotantolaitosta ulkomailla. Näistä kokoonpanolinjoista kuusi on Venäjällä. Kuva:Tractor Belarus MTZ-2-2.jpg|Klassikko jalustallaan: MTZ-2. Kuva:Tractor Belarus-320 MK-2.jpg|Belarus 320 -sarjan traktori. Kuva:1997. Stamp of Belarus 0248-0251.jpg|Postimerkkisarja (1997). Kuva:MTZ-952.3 Belarus Tractor at IndAgra Farm Romexpo 2010.JPG| Minskin traktoritehtaan MTZ-952. Kuva:Tractor belarus.jpg|Nosturilla varustettu malli. == Lähteet== == Aiheesta muualla == *RUP Minskii traktornyi zavod (bdg.by) *Belarus-gruppa Finljandija - Belarus-traktoreiden merkkikerho Suomessa *MTZ Belarus - epävirallinen Belarus tractoreita käsittelevä sivusto, myös kuvia vanhoista malleista (belarusguide.com) Luokka:Traktorit Luokka:Minsk Luokka:Valkovenäläiset yritykset Luokka:Maatalouskonevalmistajat
Luccan maakunta

Luccan maakunta () on maakunta Toscanan hallintoalueella Italian keskiosissa. Luccan maakunnan pinta-ala on 1 773 km2 ja asukasluku vajaat 400 000\. Maakunta muodostuu 33 kunnasta, ja sen pääkaupunki on Lucca. == Suurimmat kunnat == Luccan maakunnan väkiluvultaan suurimmat kunnat ovat (31.12.2015): *Lucca (89 046 vakinaista asukasta) *Viareggio (62 467) *Capannori (46 252) *Camaiore (32 513) *Pietrasanta (24 007). == Lähteet == == Aiheesta muualla == *Virallinen sivusto *